கேள்வி: 1707 சில்லி கடற்படை துன்பியல் நிகழ்வு - பின்னணி பற்றி தகவல் சொல்.
பதில்: 1707 கோடையில், எசுப்பானிய வாரிசுரிமைக்கான போரின்போது, சவோயின் இளவரசர் யூசீன் என்பவரின் தலைமையிலான பிரித்தானியா, ஆசுத்திரியா, ஒல்லாந்து ஆகிய நாடுகளின் கூட்டுப் படைகள் பிரான்சின் தூலோன் துறைமுகத்தை முற்றுகையிட்டு அதைக் கைப்பற்ற முயற்சி செய்தன. யூலை 29 முதல், ஆகத்து 21 வரை இடம்பெற்ற இந்த நடவடிக்கையின்போது பெரிய பிரித்தானியா, கப்பற்படைத் தொகுதியொன்றை அனுப்பியது. பிரித்தானியக் கடற்படையின் தலைமைத் தளபதி சர் கிளவுட்சிலி சோவெல்லின் தலைமையில் கப்பல்கள் நடுநிலக்கடற் பகுதிக்குச் சென்று தூலோனைத் தாக்கியதுடன், முற்றுகையில் அகப்பட்டிருந்த பிரான்சின் கப்பற் படைக்கும் சேதங்களை விளைவித்தன. ஒட்டுமொத்தமாகப் பார்க்கும்போது கூட்டுப்படைகளின் நடவடிக்கை வெற்றியளிக்கவில்லை. கூட்டுப் படைகள் பிரான்சு-எசுப்பானியப் படைகளிடம் தோல்வியுற்றன. நாடு திரும்புமாறு விடுக்கப்பட்ட உத்தரவைத் தொடர்ந்து பிரித்தானியப் படைகள் செப்டம்பர் மாதப் பிற்பகுதியில் சிப்ரால்டரில் இருந்து போர்ட்சுமவுத்துக்குப் புறப்பட்டன. சொவெல்லின் தலைமையின் கீழ் பதினைந்து வரிசைக் கப்பல்களும், நான்கு வெடிக்கப்பல்களும், ஒரு சுலூப் வகைக் கப்பலும், ஒரு பாய்மரப் படகும் இருந்தன.[http://www.hmssurprise.org/Resources/SIR_CLOUDESLEY_SHOVELL.html James Herbert Cooke, The Shipwreck of Sir Cloudesley Shovell on the Scilly Islands in 1707, From Original and Contemporary Documents Hitherto Unpublished, Read at a Meeting of the Society of Antiquaries, London, 1 February 1883]